**Greit å vite:** Dronning Elizabeth 2. ble født 21. april 1926. Hun kom til verden i London i Storbritannia. Hun var eldste datter av kong Georg 6. Moren het også Elizabeth. Mange kalte henne bare dronning-moren for å skille mor og datter fra hverandre.

| **Når jeg leser …** | **da betyr det …** |
| --- | --- |
| abdisere, å | å si fra seg tronen / makt som konge / dronning |
| dronning, en / ei | en monark som er kvinne, eller ekte-fellen til en konge |
| hoved-saklig | for det meste |
| imperium, et | et stort rike som et land hersker over |
| koloni, en | et område som en stat har tatt utenfor eget land |
| konge, en | en mannlig monark |
| monarki, et | en styre-form der monarken er statens øverste representant |
| monark, en | en konge, dronning, fyrste eller keiser |
| regent, en | en fungerende hersker |
| republikk, en | en styre-form der en president er statens øverste representant, ikke en konge eller dronning |
| regjere, å | å styre, å herske over |
| selv-stendig | her: at et land styrer seg selv med egne ledere |
| sovne stille inn, å | å dø på en rolig måte, å gå bort |
| stats-overhode, et | den representanten med høyest rang i et land |
| sørge, å  | å være lei seg som følge av et tap |
| trone, en | her: makta som en konge eller dronning har |

588 – Slik var livet til dronning Elizabeth

 Klar Tale nr. 36 / 2022

Dronning Elizabeth 2. giftet seg med prins Philip like etter andre verdenskrig. Han var hertug av Edinburgh. Sammen fikk de fire barn. Charles er eldst. De tre andre heter Anne, Andrew og Edward.

Da kong Georg 6. døde i 1952, ble Elizabeth dronning av Storbritannia. Hun var bare 26 år gammel. Årsaken til at hun endte på tronen, var at onkelen hennes hadde abdisert. Han sa fra seg tronen (makta), og slik ble faren til Elizabeth konge i stedet.

I tillegg ble den unge Elizabeth stats-overhode i flere andre land som britene styrte eller hadde styrt. Eksempler er Australia, Canada og New Zealand.

Dronning Elizabeth regjerte i 70 år. Helt fram til sin død 8. september 2022. Hennes sønn Charles er nå konge.

# Spørsmål:

# 1: Hva skjedde torsdag 8. september?

# Svar:

# 2: Hvor lenge har dronning Elizabeth 2. regjert?

Svar:

# 3: Hvorfor ble hun dronning av Storbritannia?

# Svar:

4: Hva heter sønnen hennes som nå er konge?

# Svar:

# 5: Kan du nevne tre andre land som den britiske monarken er stats-overhode i? Svar:

#

# 6: Hva heter alle barna til dronning Elizabeth?

# Svar:

#

# 7: Kan du beskrive hva en koloni er?Svar:

8: Kan du nevne minst to statsministre som har styrt mens dronning Elizabeth har sittet på tronen?

Svar:

**Oppgave: Sett ordene på rett sted i teksten**

republikk

kong

med

monarken

kolonier

i

til

monarki

imperium

et

 Britenes mange kolonier

Storbritannia ble grunn-lagt i 1707. Det var et stort og mektig \_ \_ \_ \_ \_ \_ \_ \_ på 1700- og 1800-tallet. Landet hadde kolonier \_ alle deler av verden. De tok andres land og styrte dem fra avstand. Også Spania og Portugal hadde sine kolonier.

India, Canada, USA og Australia var britiske \_ \_ \_ \_ \_ \_ \_ \_. Og mange land i Afrika. Engelsk er \_ \_ språk som mange i verden snakker den dag i dag.

Storbritannia har krympet betydelig siden koloni-tiden. Kolonier er blitt selv-stendige land. Noen av dem har beholdt den britiske \_ \_ \_ \_ \_ \_ \_ \_ som sitt stats-overhode.

Storbritannia er fortsatt et mektig land i verden. Likevel vurderer flere land i Samveldet å bli \_ \_ \_ \_ \_ \_ \_ \_ \_. De ønsker seg bort fra \_ \_ \_ \_ \_ \_ \_ som styre-form.

Samveldet er en stor organisasjon \_ \_ \_ over 50 land. Det er hoved-saklig gamle, britiske kolonier som er med. I tillegg \_ \_ \_ Storbritannia selv. Samveldet er styrt av den britiske monarken, i dag \_ \_ \_ \_ Charles.

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.